text: Ret ryggen i vandet
  02 marts 2013 kl. 16.04
  I Bramming svømmehal bliver der hele weekenden trænet hårdt og intens i varmtvandsbassinet. Der trænes med AquaPunkt-udstyr, som gør at 
  deltagerne kan belaste musklerne, mens vandet sørger for, at de ikke belaster sener og led.
  I dag er der premiere på tre nye rygøvelser, som introduceres af Gigtforeningen. AquaPunkt har eksisteret i en årrække for træning
  af andre dele af kroppen, men ryggen er først kommet med i dag, og øvelserne har været savnet.
  Aquapunkt er udviklet af Gigtforeningen, som har mange års erfaring med træning i varmt vand. Det er en af de få muligheder, gigtplagede har 
  for at få brugt musklerne uden at få for store smerter.
  Så har man ondt i ryggen, begyndende slidgigt eller andre skavanker, så kan man stoppe en forværring ved at smutte i badebuksen eller ditto 
  dragten og ned i det dejligt varme vand. Tempoet sætter man selv, og der er ikke nogen lighed med de spejlklædte fitness-institutter - 
  træningen er kun for velværets skyld.
  